— Экалогія настолькі шырокае паняцце, што яно ў той ці іншай ступені ахоплівае практычна ўсе бакі дзейнасці дзяржавы, жыцця грамадства і асобна ўзятага чалавека. Таму большасць ключавых дакументаў, якія падпісвае кіраўнік краіны, маюць значэнне для ўдасканалення прыродаахоўнай дзейнасці. Асабліва значным быў прыродаахоўны акцэнт у Дырэктывы Прэзідэнта Рэспублікі Беларусь № 1 “Аб мерах па ўдасканаленні грамадскай бяспекі і дысцыпліны” — яна дала трывалы грунт для актывізацыі намаганняў у справе навядзення парадку на зямлі, Дырэктывы № 3 “Эканомія і ашчадлівасць — галоўныя фактары эканамічнай бяспекі дзяржавы” — умацавала пазіцыі эколагаў у стварэнні сістэмы работы па абарачэнні адыходаў і рэсурсакарыстанні. Што ж тычыцца Дэкрэта № 5, то прапісаныя ў ім патрабаванні павінны стаць добрым стымулам для кіраўнікоў суб’ектаў гаспадарання ў вырашэнні “кропкавых” прыродаахоўных праблем.